b'\n_START_ARTICLE_\nJessy Matador\n_START_SECTION_\nBiografija\n_START_PARAGRAPH_\nRo\xc4\x91en je u Kongu, 27. listopada 1982. kao Jessy Kimbangi. Svoju estradnu karijeru zapo\xc4\x8dinje 2001. i to kao plesa\xc4\x8d. Uskoro se pridru\xc5\xbeio grupi Les c\xc5\x93urs bris\xc3\xa9s s kojom je bio na turnejama po Sjedinjenim Dr\xc5\xbeavama, Kongu, Ujedinjenom Kraljevstvu, Kanadi i Italiji. _NEWLINE_Godine 2005. osniva vlastitu skupinu, nazvanu La S\xc3\xa9l\xc3\xa9sao, koju su, uz njega, sa\xc4\x8dinjavali Dr.Love, Linho i Benkoff. Isti \xc4\x8dlanovi \xc4\x87e uskoro postati osniva\xc4\x8di grupe Magic System. Godine 2007. potpisali su ugovor s Oyas Recordsom, da bi na prolje\xc4\x87e 2008. potpisali s Wagram Recordsom. _NEWLINE_Svoj debitantski singl, D\xc3\xa9cal\xc3\xa9 Gwada izdaju u lipnju 2008. Pjesma je bila uspje\xc5\xa1na i opisana je kao jedan od ljetnih hitova te sezone. Dana 24. studenog 2008. grupa izdaje album African New Style u kojem kombinira tradicionalnu afri\xc4\x8dku i karipsku glazbu sa novim, urbanim stilovima. _NEWLINE_U prosincu 2008. izlati im drugi singl, Mini Kawoul\xc3\xa9. Dana 24. velja\xc4\x8de 2010., francuska televizija objavila je kako \xc4\x87e Jessy Matador predstavljati Francusku na Eurosongu 2010. sa pjesmom Allez! Ola! Ol\xc3\xa9!. Pjesma je predstavljena 19. o\xc5\xbeujka 2010., ali pod naslovom Allez Ola, dok je u Oslu nastupao u finalu, 29. svibnja 2010.'